Əhməd İsgəndərov

Əhməd İsgəndərov Əhməd oğlu (23 noyabr 1927, Mərdəkan, Bakı, Azərbaycan SSR - 13 oktyabr 2017, Moskva, Rusiya) — tarixçi-şərqşünas, tarix elmləri doktoru (1969), professor (1970), Rusiya EA-nın müxbir üzvü (1979), RSFSR-in "Əməkdar elm xadimi" (1978). 

 Həyatı 
Əhməd İsgəndərov 23 noyabr 1927-ci ildə Bakının Mərdəkan qəsəbəsində anadan olmuşdur. 1940-cı ildə anasının ölümündən sonra Bakıya köçmüş və burada 8 saylı orta məktəbdə təhsil almışdır. Əhməd İsgəndərov 1943-cü ildə Bakı Memarlıq Texnikumuna daxil olaraq bir il orada oxumuş, daha sonra 1944-cü ildə yenicə yaranmış Hərbi-dəniz hazırlıq məktəbinə daxil olmuşdur. Lakin İsgəndərov təhsilini yarımçıq qoyaraq 1945-ci ildə Moskva Xarici Dillər Hərbi İnstitutuna daxil olmuşdur. Beş il burada oxumuş və 1950-cı ildə baş leytenant rütbəsi almışdır. 

 Fəaliyyəti  
 Əmək fəaliyyəti  
Əhməd İsgəndərov iki il Xarici Dillər Hərbi İnstitutunda işləyir. 1957-1958-ci illərdə SSRİ EA-nın Şərqşünaslıq İnstitutunda kiçik elmi işçi, 1958-ci ildən 1965-ci ilə qədər Praqada çıxan "Dünyanın və sosializmin problemi" jurnalında məsləhətçi redaktor, daha sonra şöbə müdirinin müavini vəzifəsində çalışır. O, 1960-63-cü illərdə SSRİ EA-nın Asiya Xalqları İnstitutunda böyük elmi işçi, 1963-65-ci illərdə "Dünyanın və sosializmin problemı" jurnalında şöbə müdiri vəzifəsini icra edir. 

1965-1969-cu illərdə SİKP MK informasiya şöbəsində məsləhətçi, 1969-70-ci illərdə SSRİ Xarici İşlər Nazirliyində məsləhətçi-ekspert, 1970-1972-ci illərdə SSRİ EA-nın Beynəlxalq Fəhlə Hərəkatı İnstitutunun direktor müavini kimi fəaliyyət göstərir. Daha sonra 1972-1987-ci illərdə SSRİ EA-nın Ümumi Tarix İnstitutunda baş elmi işçi, direktor müavini işləyir. Əhməd İsgəndərov 1987-ci ildən "Tarixin sualları" jurnalının baş redaktoru olur.

 Elmi fəaliyyəti 
Əhməd İsgəndərov 1953-cü ildə SSRİ Elmlər Akademiyası Şərqşünaslıq İnstitutunun aspiranturasına daxil olmuşdur. O, 1955-ci ildə M.V.Lomonosov adına Moskva Dövlət Universitetinin fəlsəfə fakültəsini bitirmişdir. 1958-ci ildə Yaponiya tarixi üzrə namizədlik dissertasiyasını müdafiə etmişdir. Əhməd İsgəndərov 1969-cu ildən tarix elmləri doktoru, 1970-ci ildən professor elmi rütbəsini almışdır. O, 1979-cu ildə SSRİ EA-nın müxbir-üzvü, həmçinin Asiya və Afrika ölkələri Sovet Həmrəylik Komitəsi Rəyasət Heyətinin üzvü olmuşdur.

 Elmi əsərləri  
40 il elmi fəaliyyətlə məşğul olan Əhməd İsgəndərov Yaponiyanın feodalizm dövrünə,  tarixi və mədəniyyətinə, beynəlxalq milli azadlıq hərəkatına həsr olunmuş təqribən 80-dək elmi əsərin müəllifidir. Eyni zamanda alim "Üçüncü dünya: problemlər və perspektivlər" kollektiv monoqrafiyanın əsas müəlliflərindəndir. Həmçinin 2002-ci ildə nəşr olunmuş "İmperiyanın qürubu" adlı kitabın müəllifidir. Əhməd İsgəndərovun əsərləri bir sıra xarici dillərə tərcümə edilmişdir. Əsas elmi işləri:
 "Toetomi Xideyosi"
 "Tarix və cəmiyyət"
 "XVI yüzilliyin feodal Yapon şəhəri" 
 "Rusiya monarxiyası: islahatlar və inqilab"
 "Afrika, siyasət, iqtisadiyyat, ideologiya"
 "Portuqaliyanın Yaponiyaya girməsi tarixindən"

 Ölümü 
Əhməd İsgəndərov 13 oktyabr 2017-ci ildə Moskvada vəfat etmişdir.

 Mükafatları 
 1978-ci ildə RSFSR-in "Əməkdar elm xadimi" fəxri adına layiq görülmüşdür. 
 1987-ci ildə "Şərəf nişanı" ordeni ilə təltif olunmuşdur.

Nəşrləri
Искендеров, Ахмед Ахмедович. Феодальный город Японии XVI столетия. — М., 1962.
Искендеров, Ахмед Ахмедович. Национально-освободит, движение: проблемы, закономерности, перспективы. — М., 1970.
Искендеров, Ахмед Ахмедович. Третий мир: проблемы и перспективы / (на многих языках, в соавт.). — М., 1972—1974.
Искендеров, Ахмед Ахмедович. Африка: политика, экономика, идеология (на англ. и фр. яз.). — М., 1973—1976.
Искендеров, Ахмед Ахмедович. Освободившиеся страны на пороге XXI в. — М., 1988.
А.А Искендеров. Тоётоми Хидэёси. Издательство "Наука" Главная редакция восточной литературы. Москва 1984
Искендеров, Ахмед Ахмедович. История и общество. — М., 1988.
Искендеров, Ахмед Ахмедович. Рос. монархия: реформы и революции. — ВИ, 1993-1995.
Энциклопедический словарь юного историка / Искендеров, Ахмед Ахмедович. — 2-3 изд. — Москва, 1994, 1997.
Историческая наука на пороге XXI в. — Вопросы истории, 1996. — Т. № 4.
Научная элита. Кто есть кто в Российской Академии наук. — М., 1993. — С. 284.

 İstinadlar 

 Ədəbiyyat siyahısı 
 Мировой революционный процесс на современном этапе /А.Искендеров.- М.: Знание, 1966.- 47 с.
 Национально-освободительное движение /А.Искендеров.- М.: Международное отношения, 1970.- 392 с.
 Освободившиеся страны к 2000 году /А.Искендеров.- М.: Международное отношения, 1986.- 67 с.
 Феодальный город Японии ХV1 столетия /А.Искендеров.- М.: Изд.вост.лит., 1961.- 116 с.

Kateqoriya:Azərbaycanlı tarixçilər
Kateqoriya:Azərbaycanlı alimlər
Kateqoriya:Azərbaycanlı şərqşünaslar
Kateqoriya:SSRİ EA-nın müxbir üzvləri
Kateqoriya:Azərbaycan yaponşünasları
Kateqoriya:SSRİ tarixçiləri
Kateqoriya:SSRİ şərqşünasları
Kateqoriya:Rusiya tarixçiləri
Kateqoriya:Rusiya şərqşünasları
Kateqoriya:Rusiya Elmlər Akademiyasının müxbir üzvləri